24/10/2022 | Administración LocalMunicipal
San Sadurniño
Aprobación definitiva da modificación da Ordenanza Fiscal Reguladora da taxa por prestación de servizos da Escola Infantil Municipal.

Ao non terse presentado reclamacións durante o prazo de exposición ao público, queda automaticamente elevado a definitivo o Acordo plenario provisional de data 24 de agosto de 2022 de modificación da Ordenanza Fiscal T15 Reguladora da taxa pola prestación de servizos da Escola Infantil Municipal, cuxo texto íntegro se fai público, para o seu xeral coñecemento e en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. No uso das facultades conferidas polos artigos 133.2 e 142 da Constitución, e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 e 19, en relación co artigo do RD Lexislativo 2/2004, de 5 de marzo polo que se aproba o Texto refundido da Lei reguladora das facendas locais, o Concello de San Sadurniño establece a taxa pola prestación dos servizos da Escola infantil municipal, que se rexerá polo establecido na presente ordenanza fiscal. Constitúe o feito impoñible da taxa a prestación dos servizos da Escola infantil municipal, entre os que se encontran a asistencia educativa dos nenos e nenas de 0 a 3 anos, o comedor ou cociña e outros servizos de carácter complementario.1. Son suxeitos pasivos desta taxa, en concepto de contribuíntes, as persoas que resulten beneficiadas ou afectadas pola actividade administrativa ou servizo que constitúe o feito impoñible desta taxa.2. Tendo en conta que as persoas usuarias do servizo gravado por esta taxa son menores de idade que non teñen capa- cidade de obrar, actuarán no seu nome, cos efectos previstos na Lei xeral tributaria, os seus pais, nais, titores ou calquera outro representante legal a quen corresponda o exercicio da patria potestade. Responderán solidariamente das obrigas tributarias do suxeito pasivo as persoas físicas ou xurídicas que sexan causantes ou colaboren na realización dunha infracción tributaria.1. Os servizos e conceptos polos que se establecen as diferentes cotas tributarias son os seguintes: a) Matrícula: págase unha única vez por curso escolar, e cobre os gastos vinculados ás tarefas administrativas e algún gastos fixos da Escola b) Mensualidade a xornada completa: abrangue os servizos de atención por xornada diaria que excede de 4 horas e ata un máximo de 8 horas, en cálculo mensual c) Mensualidade a media xornada: abrangue os servizos de atención por un máximo de 4 horas diarias, en cálculo mensual h) Servizo de comedor: abrangue a distribución e o servizo de alimentos durante a hora do xantar, en cálculo mensual 2. As taxas pola prestación dos devanditos servizos da Escola infantil municipal son as seguintes: A) Matrícula (por curso escolar): 22,64€ B) Comedor mensual: 74,05 € C) O resto dos conceptos e tarifas, incluidos os tramos de progresión, coincidirán cos establecidos no Decreto 49/2012, polo que se aproba o réxime de presos das escolas infantís 0-3 dependentes da Consellería de Traballo e Benestar da Xunta de Galicia na súa última versión actualizada e publicada. D) A ampliación excepcional da media xornada de mañá durante unha hora (13:00-14:00) por un máximo de catro días por mes natural implicará a aplicación proporcional da tarifa de xornada completa para eses días (ata catro) e a de media xornada para o resto dos días do mes.3. No caso de que se produza unha nova incorporación á Escola con posterioridade ao día 15 do mes, as taxas correspondentes ao dito mes reduciranse nun 50 por cento. Tamén será prorrateada quincenalmente cando se trate do desfrute de vacacións anuais da crianza en dúas quincenas naturais.1. Aplicarase unha bonificación do 100% na cota tributaria correspondente á taxa por atención educativa e matrícula de conformidade co establecido na Disposición Adicional 9ª da Lei 13/2018 de Servizos Sociais de Galicia e no artigo 9 do Real Decreto Lexislativo 2/2004 de Facendas Locais. A citada bonificación terá efectos para o curso escolar 2022/2023 e sucesivos en tanto se manteña a liña subvencionable pola Xunta de Galicia e sexa aplicable na Escola Infantil Municipal “A Rolada”. 2. Establécense as seguintes bonificacións fiscais para atención educativa de conformidade co sinalado nos artigos 8 da Lei 8/1989 de Taxas e Prezos Público e 18 da Lei 3/2011, de apoio á familia e á convivencia de Galicia: - crianzas pertencentes a familias monoparentais: 20% - crianzas pertencentes a familias numerosas: 20% - servizos prestados a irmáns ou irmás matriculados no mesmo centro, para a segunda e sucesivas crianzas: 20% - crianzas pertencentes a familias acolledoras de menores con medidas administrativas de tutela ou garda: 100% Poderase proceder á revisión da tarifa fixada inicialmente cando se modifiquen as variables que determinan as citadas bonificacións. A persoa beneficiaria queda obrigada a comunicar calquera variación que se produza ao respecto. A modificación da tarifa, se é o caso, será resolta pola Alcaldía e aplicarase a partir da data da súa revisión.3. O horario ampliado de atención educativa por enriba das oito horas diarias por causa xustificada de urxencia non serán obxecto de desconto nin bonificación.1. O período impositivo coincide co mes natural de prestación de servizos. A cota tributaria resultante da aplicación do precepto anterior non poderá reducirse aínda cando a prestación do servizo non teña lugar durante todo o mes natural.2. As taxas de todos os servizos contratados páganse co inicio do mes natural seguinte.3. A falta de pagamento de dúas mensualidades consecutivas ou tres alternas orixinará a perda do dereito á praza.1. A liquidación da cota tributaria practicarase por meses naturais e deberán ser aboadas polas persoas interesadas nos dez primeiros días de cada mes, na entidade ou entidades financeiras que indique o Concello ou, no seu caso, a entidade concesionaria do servizo. En calquera momento o suxeito pasivo terá a posibilidade de domiciliar os recibos.2. A inasistencia da persoa usuaria ao centro durante un período determinando non supón ningunha redución, nin extinción da tarifa, mentres non se formalice a baixa correspondente do servizo completo, agás nas circunstancias e períodos recollidos no artigo 8.3. Para o cálculo das cotas a aboar por cada familia, terase en conta a suma das tarifas da xornada de atención educativa e dos servizos elixidos no documento de solicitude de praza, de tal xeito que sempre se poderá ampliar o tipo de xornada co conseguinte incremento da cota, pero as reducións de xornada non suporán redución da cota inicial. No caso de que a solicitude responda a un motivo excepcional, será a comisión de seguimento e control da EIM a que valore a posibilidade de redución da cota a aboar pola familia, sempre que dita redución encaixe na definición de servizo a media xornada sinalado no artigo 5. 4. No que respecta ao servizo de comedor, non poderán tramitarse baixas temporais no mesmo, senón que terán carácter de definitivas para o curso escolar no que teñan lugar, non puidendo reincorporarse ao servizo salvo causa xustificada libremente admitida pola Comisión de Seguemento da Escola Infantil e con carácter excepcional.1. Os suxeitos pasivos aos que se refire o artigo 3º, non terán a obriga de aboar a cota durante os seguintes períodos: a) O período de vacacións anual do neno ou nena, que poderá ter lugar por mes completo ou en dúas quincenas naturais b) Os meses de xullo e agosto poderán verse reducidas as cotas en función dos horarios de apertura e peche do centro, atendendo ás condicións de asistencia recollidas no regulamento de réxime interior da EIM A Rolada. c) Cando por calquera motivo distinto ao período de vacacións anuais o centro permaneza pechado por un período superior a quince días consecutivos. d) Cando por causa debidamente xustificada a nena ou neno deixe de asistir temporalmente ao centro. Neste caso, o suxeito obrigado estará exento de aboar a cota mensual dende o primeiro día do segundo mes natural seguinte á data deinasistencia ao centro. A suspensión da cota durará ata o día primeiro do mes natural en que teña lugar a incorporación da nena ou neno ao centro. Non obstante, se a reincorporación se produce con posterioridade ao día 15 do mes, a cota correspondente ao dito mes reducirase nun 50 por cento A solicitude de suspensión de cota, xunto coa acreditación documental da circunstancia que a motiva, deberá pre- sentarse no Rexistro xeral do Concello, dirixida aos Servizos Sociais municipais, onde se resolverá sobre a súa procedencia, previo informe técnico. En materia de infraccións e sancións estarase ao disposto na Lei xeral tributaria e nas disposicións que a complemente e desenvolvan. Para o non previsto nesta ordenanza fiscal estarase ao disposto no texto refundido da Lei reguladora de facendas locais, Lei xeral tributaria e disposicións concordantes. A presente ordenanza fiscal entrará en vigor unha vez aprobada definitivamente e publicada no Boletín Oficial da Provincia, permanecendo vixente ata que se acorde a súa modificación ou derrogación expresa. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. En San Sadurniño, a 19 de outubro de 2022 O Alcalde, Secundino García Casal